SET บ่ายรูดหนัก 19 จุด! หลังยุโรปเปิดลบ-น้ำมันลงต่อ
SET ภาคบ่ายรูดกว่า 19 จุด หลังมีแรงขายในหุ้นขนาดใหญ่ โดยเฉพาะหุ้นพลังงาน หลังราคาน้ำมันโลกปรับลงต่อ ขณะที่ตลาดหุ้นภูมิภาคส่วนใหญ่อยู่แดนลบ เหตุกังวลเศรษฐกิจจีนชะลอตัว โดยดัชนีฯล่าสุดเมื่อเวลา 15.44 น. ดัชนีหุ้นไทย อยู่ที่ 1,246.80 จุด ลบ 19.21 จุด หรือ 1.52% สูงสุด 1,257.92 จุด ต่ำสุด 1,244.94 จุด มูลค่าการซื้อขาย 3.11 หมื่นลบ.
20 ม.ค. 2559

ผู้สื่อข่าวรายงานว่า ตลาดหุ้นไทยภาคบ่ายรูดกว่า 19 จุด หลังมีแรงขายในหุ้นขนาดใหญ่ โดยเฉพาะหุ้นพลังงาน หลังราคาน้ำมันโลกปรับลงต่อ ขณะที่ตลาดหุ้นภูมิภาคส่วนใหญ่อยู่แดนลบ เหตุกังวลเศรษฐกิจจีนชะลอตัว โดยดัชนีฯล่าสุดเมื่อเวลา 15.44 น. ดัชนีหุ้นไทย อยู่ที่ 1,246.80 จุด ลบ 19.21 จุด หรือ 1.52% สูงสุด 1,257.92 จุด ต่ำสุด 1,244.94 จุด มูลค่าการซื้อขาย 3.11 หมื่นลบ.
 
สำหรับตลาดหุ้นยุโรปเปิดตลาดร่วงลงในวันนี้ เช่นเดียวกับตลาดหุ้นเอเชียที่ร่วงลงเป็นส่วนใหญ่ในวันนี้ เนื่องจากนักลงทุนวิตกกังวลเกี่ยวกับราคาน้ำมันดิบที่อ่อนแรงลงอย่างต่อเนื่อง และเศรษฐกิจจีนที่ส่งสัญญาณชะลอตัว โดยรายงานล่าสุดในวันนี้ระบุว่า ตัวเลขการลงทุนโดยตรงจากต่างประเทศ (FDI) เดือนธ.ค.ของจีนหดตัวลงเมื่อเทียบเป็นรายปี
ดัชนี Stoxx Europe 600 เปิดลบ 1.8% ที่ระดับ 327.12 จุด
ดัชนี CAC-40 ตลาดหุ้นฝรั่งเศสเปิดที่ 4,171.43 จุด ร่วงลง 100.83 จุด หรือ -2.36% ขณะที่ดัชนี DAX ตลาดหุ้นเยอรมันเปิดวันนี้ที่ 9,430.13 จุด รูดลง 234.08 จุด, -2.42%
ราคาน้ำมันดิบร่วงลงอย่างต่อเนื่อง โดยเมื่อเวลาประมาณ 10.45 น.ตามเวลาประเทศไทยในวันนี้ สัญญาน้ำมันดิบ WTI ร่วงลง 80 เซนต์ หรือ 2.8% สู่ระดับ 27.66 ดอลลาร์/บาร์เรล ซึ่งเป็นระดับต่ำสุดในรอบ 12 ปี
ขณะที่เศรษฐกิจจีนยังคงส่งสัญญาณชะลอตัว โดยในวันนี้ กระทรวงพาณิชย์จีนเปิดเผยว่า ตัวเลข FDI ของจีนในเดือนธ.ค.ลดลง 5.8% เมื่อเทียบรายปี แตะระดับ 7.702 หมื่นล้านหยวน (1.223 หมื่นล้านดอลลาร์สหรัฐ)
 
 
10 หุ้นกดดันดัชนีบ่ายนี้ 

ภาพประกอบ : ASPEN